Prekladacia správa

Slovenská republika je dňom vstupu do Európskej únie oprávnená čerpať finančné prostriedky z Kohézneho fondu. V súlade so zákonom č. 523/2004 Z. z. o rozpočtových pravidlách verejnej správy sa Kohézny fond stáva súčasťou príjmov a výdavkov štátneho rozpočtu.
Koncepcia systému finančného riadenia Kohézneho fondu, verzia 1.0 bola schválená uznesením vlády SR č. 1029/2002, verzia 2.0 bola schválená uznesením vlády SR č. 946/2003, pričom z uznesenia vyplynulo, že minister financií Slovenskej republiky je oprávnený schvaľovať prípadné zmeny a aktualizácie Koncepcie systému finančného riadenia Kohézneho fondu bez predchádzajúceho rokovania vlády. Koncepcia systému finančného riadenia Kohézneho fondu, verzia 3.0 bola schválená ministrom financií Slovenskej republiky 01.05.2006,verzia 4.0 bola schválená ministrom financií Slovenskej republiky dňa 17.04.2007, verzia 5.0 bola schválená ministrom financií Slovenskej republiky dňa 01.03.2010 a veria 5.1 bola schválená ministrom financií Slovenskej republiky dňa 09.06.2010.
Cieľom aktualizácie Koncepcie systému finančného riadenia Kohézneho fondu vo verzii 5.2 je zapracovať doplnenia možnosti uchovávania dokumentácie do 3 rokov od uzatvorenia projektu, úprava vrátenia finančných prostriedkov a úprava opráv financovania.
Ustanovenia Koncepcie systému finančného riadenia Kohézneho fondu, verzie 5.2 sa v súlade s aplikovaným systémom použijú aj na relevantné časti Koncepcie systému finančného riadenia ISPA/Kohézny fond. 
Predkladaný materiál nemá dopad na štátny rozpočet a nemá negatívny dopad na podnikateľskú sféru, životné prostredie a zamestnanosť.
Koncepcia systému finančného riadenia Kohézneho fondu, verzia 5.2 nadobúda platnosť 15.12.2011. 
Jednotlivé subjekty zapojené do finančného riadenia Kohézneho fondu sú povinné zapracovať zmeny vyplývajúce z Koncepcie systému finančného riadenia Kohézny fond, verzie 5.2 do svojich vnútorných predpisov najneskôr do 15.01.2012.